
Nr. 9867 din 29.08.2023

REFERAT DE APROBARE

 la proiectul de hotărâre privind aprobarea regulamentului de stabilire a procedurii de adoptare și încasare a taxei  de salubrizare pentru utilizatorii care beneficiază individual de prestarea serviciului de salubrizare fără contract încheiat cu operatorul pe raza UAT Marghita
- Văzând adresa nr. 15626 din 23.08.2023 comunicată de către AVE Bihor, înregistrată la Primăria municipiului Marghita sub nr. 9630 din 23.08.2023, prin care se solicită aprobarea taxei de salubrizare pentru anul 2023, conform prevederilor legale în vigoare.

- Ținând cont de faptul că, potrivit Legii nr. 101/2006, art. 26, alin.1 lit.b, coroborate cu prevederile art. 28^14, alin.(1) și (2), autoritățile locale au obligația de a asigura salubritatea localităților componente, astfel ca, în modalitatea de plată a contravalorii serviciului de salubrizare prin tarif, autoritatea deliberativă a unității/subdiviziunii administrativ-teritoriale are obligația să instituie și să aprobe o taxă de salubrizare pentru utilizatorii care beneficiază individual de prestarea serviciului de salubrizare fără contract încheiat cu operatorul, de până la de 3 ori mai mare decât nivelul rezultat din tarifele cumulate pentru gestionarea deșeurilor municipale aplicat utilizatorilor cu contract și la un nivel care să fie motivant pentru încheierea contractului de prestări servicii cu operatorul şi nu se fundamentează pe elemente de cheltuieli.
- Luând act de  adresa nr. 689 din 21.08.2023 transmisă de către ADI Ecolect Group Bihor, înregistrată la Primăria municipiului Marghita sub nr. 9529 din 22.08.2023, prin care se comunică calculațiile aferente tarifului de salubrizare pe Zona 5 – urban, de către ADI Ecolect Group Bihor, astfel :

- în cazul persoanelor fizice, total cost calculat pentru taxa specială pe persoană/lună (fără TVA) este în sumă de 15,89 Ron;

- în cazul persoanelor juridice, total cost calculat pentru taxa specială pe persoană/ lună (fără TVA) este în sumă de 101,86 Ron, cost aferent unei cantități de deșeu de  0,0931 tone ( cantitate medie/ entitate/lună) , ceea ce înseamnă un cost de 1.094,092 lei/tonă ;

- Anexele nr. 1 și 2 ale adresei de mai sus- Nota de fundamentare a calculației tarifelor de salubrizare pe Zona 5 – urban.


Proiectul de hotărâre are la bază prevederile următoarelor acte normative:

- Legea nr. 51/2006 privind serviciile comunitare de utilități publice, republicată, cu modificările și completările ulterioare;

- Legea nr. 101/2006 privind serviciile de salubrizare a localităților, republicată, cu modificările și completările ulterioare;

- Ordonanța de urgență nr. 133/ 2022 pentru modificarea și completarea Ordonanței de urgență a Guvernului nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006 ;

- Ordinul ANRSC nr. 640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare;
- art. 30 alin. (1) şi (2) din Legea nr. 273/2006 privind finanţele locale, cu modificările şi completările ulterioare;

-  prevederile art. 454 lit. g, art. 484 din Legea nr. 227/2015 privind Codul fiscal, Capitolul VIII „Taxe speciale”, ale Cap. VIII – Taxe speciale, Secțiunea 1, Pct. 161 din Hotărârea Guvernului României nr. 1/2016 pentru aprobarea Normelor metodologice de aplicare a Legii nr. 227/2015 privind Codul fiscal;

- Ordonanței de urgență a Guvernului nr. 57/2019 privind Codul administrativ.

Cuantumul taxei de salubrizare se stabilește de către Consiliul Local al Municipiului Marghita, fiind de până la de  3 ori mai mare decât nivelul rezultat din tarifele cumulate pentru gestionarea deşeurilor municipale aplicat utilizatorilor cu contract, tarife transmise de către ADI ECOLECT Bihor . 


Astfel, procedura de calcul a taxei de salubrizare este descrisă în cele ce urmează:

 În cazul beneficiarilor persoane fizice fără contract de salubrizare: 
În cazul impunerii din oficiu, la stabilirea taxei de salubrizare  datorate de persoane fizice, se vor lua în calcul 3 persoane pentru o unitate locativă , aceasta recalculându-se odată cu depunerea declarației rectificative, datorându-se pentru fiecare persoană care locuiește efectiv cel puțin o lună calendaristică în imobil / apartament . 
Prin unitate locativă se înţelege unitatea individuală, astfel cum acesta este definită prin Legea locuinţei nr. 114/1996, cu modificările şi completările ulterioare.
- În concluzie, pentru o unitate locativă,  taxa de salubrizare calculată de către UAT, va fi echivalentul tarifului cumulat transmis de Adi Ecolect Bihor, perceput pentru un număr de 9 persoane.

Exemplu de calcul: 

- tariful cumulat transmis de Adi Ecolect Bihor, aferent unei persoane/lună- 15, 89 lei;

- cuantumul taxei de salubrizare aferentă unei persoane/lună, se calculează prin înmulțirea cu 3 a tarifului cumulat transmis de Adi Ecolect Bihor, aferent unei persoane/lună:

= 15, 89 * 3= 47,67  lei;

-suma totală datorată pentru o unitate locativă/lună , reprezentând taxă de salubrizare, se calculează prin înmulțirea cu 9 a tarifului cumulat transmis de Adi Ecolect Bihor, aferent unei persoane/lună:

= 15, 89 * 9= 143,01  lei.

În cazul beneficiarilor - instituții publice, persoane juridice sau altele asimilate 
acestora, fără contract de salubrizare: 
Cuantumul taxei de salubrizare este stabilită prin hotărârea Consiliului Local , fiind de 3 ori mai mare decât nivelul rezultat din tarifele cumulate pentru gestionarea deşeurilor municipale aplicat utilizatorilor cu contract, tarife transmise de către ADI ECOLECT Bihor  și se exprimă în lei/tone. 

Suma totală de plată/lună/ persoană juridică, se calculează înmulțind taxa de salubrizare stabilită la alin. (1) cu numărul total de tone de deșeuri ridicate și transportate de operator lunar, comunicat pentru fiecare persoană juridică în parte, de către operator . 

Exemplu de calcul: 

-total cost calculat pe persoană/ lună (fără TVA) transmis de către Adi Ecolect Bihor, este în sumă de 101,86 Ron, cost aferent unei cantități de deșeu de 0,0931 tone, ceea ce înseamnă un cost de 1.094,092 lei/tonă ;
- cuantumul taxei de salubrizare aferentă unei persoane/lună, aferent unei cantități de deșeu de 0,0931 tone ( cantitate medie/ entitate/lună) , se calculează prin înmulțirea cu 3 a costului cumulat transmis de către Adi Ecolect Bihor, aferent unei persoane/lună:

= 101,86 * 3= 305,58  lei, cost aferent unei cantități de deșeu de 0,0931 tone;

- cuantumul taxei de salubrizare aferentă unei persoane/lună, aferent unei cantități de deșeu de o tonă , se calculează prin înmulțirea cu 3 a costului cumulat transmis de către Adi Ecolect Bihor, aferent unei persoane/lună:

= 1.094,092 * 3= 3.282,27  lei, cost aferent unei cantități de deșeu de o tonă.

Având în vedere considerentele de mai sus, propun spre analiză şi aprobare prezentul proiect de hotărâre care are ca obiect aprobarea regulamentului de stabilire a procedurii de adoptare și încasare a taxei  de salubrizare pentru utilizatorii care beneficiază individual de prestarea serviciului de salubrizare fără contract încheiat cu operatorul pe raza UAT Marghita.
PRIMAR,

Marcel-Emil SAS-ADĂSCĂLIȚII



